Alfred Sisley

**Alfred Sisley** (30 de outubro, 1839 &ndash; 29 de xaneiro, 1899) foi un pintor paisaxista impresionista de orixe inglesa que viviu e traballou en Francia.

## Biografía
[miniatura|esquerda|*Ponte de Villeneuve-la-Garenne*.,[1872, Alfred SisleyMetropolitan Museum of Art Nova York]]
Sisley naceu en París no seo dunha familia acomodada de orixe inglesa, os seus pais eran William Sisley e Felicia Sell. O seu pai, William, exportaba flores artificiais. A nai, Felicia Sell, proviña dunha familia inglesa culta. A comezos de 1860 Alfred estudou no atelier de Marc-Charles-Gabriel Gleyre, onde coñeceu a Frédéric Bazille, Claude Monet e Pierre-Auguste Renoir. Xuntos pintaron paisaxes "en plein air" (ao aire libre), coa fin de capturar os efectos transitorios da luz solar. Este enfoque, innovador na época, deu lugar a cadros máis coloridos e máis amplos que os cadros aos que o público estaba acostumado a ver. En consecuencia, Sisley e os seus amigos tiveron inicialmente poucas oportunidades para exhibir ou vender os seus traballos, aínda que a diferenza dalgúns dos seus compañeiros de estudos que sufriran as dificultades financeiras, Sisley recibiu asignación do seu pai.

Na actualiade non se conserva ningún dos seus traballos de estudante. O seu traballo coñecido máis vello é, *Camiño preto dunha pequena vila* pintado arredor de 1864.

En 1866, casou con Eugénie Lesouezec, de orixe bretoa, coa quen tivo dous fillos. A súa seguridade financeira viuse afectada en 1870 cando o negocio do seu pai fracasou, véndose obrigado a vivir coas vendas dos seus cadros. O resto da súa vida viviría na pobreza; Os seus traballos só medraron de prezo trala súa morte..

En 1880 Sisley e a súa familia mudáronse a unha vila de Moret-sur-Loing, preto do bosque de Fontainebleau onde os pintores da Escola de Barbizon traballaran a comezos de século. Nese mesmo lugar, tal e como dixera a historiadora de arte Anne Poulet, "As suaves paisaxes cos seus constantes cambios atmosféricos están perfectamente a ton co seu talento.

Sen contar o período comprendido entre 1857 e 1861 (no que Sisley vive en Inglaterra) e as viaxes que fai en 1874, 1881, e 1897, Sisley viviu a maior parte da súa vida en Francia.

Coñécese pouco sobre a influencia que tiveron sobre o pintor os traballos de J. M. W. Turner e John Constable, cadros que Sisley tería visto en Londres e que son suxeridos como influencia en Sisley como impresionista..

Entre os pintores impresionistas, o que máis se asemella a Sisley é Monet, quen o chegou a eclipsar debido á semellanza dos seus traballos, malia ser Sisley menos experimental e traballar nunha escala menor. Sisley foi descrito polo historiador Robert Rosenblum como un pintor cun "carácter case xenérico, cunha idea hiperteórica e impersoal dunha perfecta pintura impresionista", o seu traballo evoca fortemente a atmosfera e os seus ceos son sempre moi impoñentes. O pintor foi un dos impresionistas que se centrou mais na temática paisaxista.

Sisley morreu en Moret-sur-Loing á idade de 59 anos, uns meses máis tarde cá súa dona.

## Obra
miniatura|*Flood at Port-Marly*, 1876
* *Lane near a Small Town* (c. 1864)
* *Avenue of Chestnut Trees near La Celle-Saint-Cloud* (c. 1865)
* *Village Street in Marlotte* (1866)
* *Avenue of Chestnut Trees near La Celle-Saint-Cloud* (1867)
* *Still Life with Heron* (1867)
* *The Seine at St. Mammes* (1867-1869)
* *View of Montmartre from the cite des Fleurs* (1869)
* *Early Snow at Louveciennes* (c. 1871-1872)
* *Boulevard Heloise, Argenteuil* (1872)
* *Bridge at Villeneuve-la-Garenne* (1872)
* *Ferry to the Ile-de-la-Loge - Flood* (1872)
* *Footbridge at Argenteuil* (1872)
* *La Grande-Rue, Argenteuil* (c. 1872)
* *Square in Argenteuil (Rue de la Chaussee)* (1872)
* *Chemin de la Machine Louveciennes* (1873)
* *Factory in the Flood, Bougival* (1873)
* *Rue de la Princesse, Louveciennes* (1873)
* *Sentier de la Mi-cote, Louveciennes* (1873)
* *Among the Vines Louveciennes* (1874)
* *Bridge at Hampton Court* (1874)
* *The Lesson* (1874)
* *Molesey Weir - Morning* (1874)
* *Regatta at Hampton Court* (1874)
* *Regattas at Molessey* (1874)
* *Snow on the Road Louveciennes* (1874)
* *Under the Bridge at Hampton Court* (1874)
* *Street in Louveciennes (Rue de la Princesse)* (1875)
* *Small Meadows in Spring* (c. 1881)

## Notas
## Véxase tamén
### Bibliografía
*Denvir, B. (2000). *The Chronicle of Impressionism: An Intimate DIary of the Lives and World of the Great Artists*. Londres: Thames & Hudson. OCLC 43339405
*Poulet, A. L., & Murphy, A. R. (1979). *Corot to Braque: French Paintings from the Museum of Fine Arts, Boston*. Boston: The Museum. ISBN 0-87846-134-5
*Rosenblum, Robert (1989). ''Paintings in the Musée d'Orsay*. Nova York: Stewart, Tabori & Chang. ISBN 1-55670-099-7
*Turner, J. (2000). *From Monet to Cézanne: late 19th-century French artists''. Grove Art. Nova York: St Martin's Press. ISBN 0-312-22971-2

### Ligazóns externas
* *The Impressionists* at Biography (from archive.org)
* Sisley images and biography at CGFA